  Анжелика Тихонова корреспондент Удмуртиысь транспортъя но сюрес возёсъя министерство вуоно арын кысык вакытлы дасяськыны кутскиз. Со сярысь элькунысь тӧролэн но кивалтэтлэн пресс-службазы ивортэ. 2020-тӥ арын лэсьтӥськон объектъёсы куд-ог материалъёсты Выль ар шулдыръяськонъёс бере ик вуттыны кутскозы Алексей Горбачев, Удмуртиысь транспортъя но сюрес возёсъя министр«Удмуртавтодор» валтӥсь лэсьтӥськон материалъёсты толшоре ик вайыны кутскыны чакла. Ву кошкон гумыосты тулыспалэ вуттозы, инертной материалъёсты – кысык вакыт кутсконлы. Ваньзэ дыраз вуттон понна нимысьтыз механизированной колонна кылдытӥзы. Тулысозь подрядчикъёс сюрес дурысь будосъёсты коралозы, коммуникациосты выжтозы но шуныт куазез кулэ карисьтэм мукет ужъёсты быдэстозы. Со сяна, ужан машинаоссэс эскерозы Али ик сюресчиос ужан тӥрлыкъёссэс но асфальт вӧлдон машинаоссэс дасяло. Со ласянь предприятиослы машинаосты лэсьтӥсь заводысь ӧнерчиос юрттӥсько, нимаз дышетонъёс радъяло. Улосвылысь транспортъя но сюрес возёсъя министерство Владимир Путинэн кичӧлтэм «Кышкыттэм но ӟечлыко автомобиль сюресъёс»йӧскалык ӵектос улсын ужа. Ӵектослэн туж бадӟым мер кулэлыкез но ужъемышез понна кылкутон сюресъёсты лэсьтон ӟечлыкез чаклан понна улосвыламы азьвыл кутӥськымтэ вить тубатъем радлык кылдытоно каризы. Подрядчик, лэсьтӥськонэз чаклась огазеяськон, заказчик, мер чаклан, элькун Миндортранс. Озьы ик ужъёсты чаклась видеокамераос пуктэмын вал Ирина Шкляр, Удмуртиысь транспортъя но сюрес возёсъя министрлэн воштӥсезЮалляськонъёслы йылпумъянъёсъя, Россиын ӝыныезлэсь трос улӥсьёс берло ар ӵоже «Кышкыттэм но ӟечлыко автомобиль сюресъёс» йӧскалык ӵектосэз улонэ пыӵатонэн улсын умой воштӥськонъёсты адӟизы. Тодэ вайытом, вуоно арын йӧскалык ӵектосъя Ижкарысь сюресъёсты тупатъян уже ӝыны миллиард манет пала коньдон висъялозы. Улосвыламы сюрес лэсьтон технологиосты нимысьтыз сюрес лаборатория дунъялоз. Тегъёс: Ижкар Удмуртия сюресъёс транспортъяносюресвозёсъяминистерство лэсьтськон 100ар  